**BENDROS PASTABOS:**

1. Kartu su paraiška (bei su kartu teikiamais dokumentais) turi būti pateikta paraiškos el. versija, įrašyta į el. laikmeną.
2. Siekiant įsitikinti, kad nepalikote neužpildytų paraiškos laukų, naudokitės funkcija „Tikrinti“.
3. Jei nežinote, ką rašyti konkrečiame paraiškos laukelyje, naudokitės informacija, pateikiama užvedus kompiuterio pelės kursorių ant klaustuko simbolio.

**PASTABOS PARAIŠKOS DALIŲ PILDYMUI:**

**1. Duomenys apie paraišką:**

Turite nurodyti projekto pavadinimą.

**2. Pareiškėjo duomenys:**

Turite nurodyti visus prašomus duomenis.

**3. Informacija apie partnerį (-ius):**

Dalinai užpildytoje paraiškos formoje ši dalis yra visiškai užpildyta pagal priemonės projektų finansavimo sąlygų aprašo reikalavimus. Šios dalies koreguoti nereikia.

**4. Projekto veiklos teritorija:**

Turite nurodyti prašomą informaciją apie projekto veiklos teritoriją.

**5. Projekto aprašymas**

1. Turite užpildyti 5.1. – 5.3. dalis bei pateikti prašomą informaciją apie numatomą įgyvendinti projektą. Iš pateiktos informacijos turi būti aišku, kodėl būtina įgyvendinti šį projektą, kokios problemos bus sprendžiamos (išspręstos), kokie yra planuojami rezultatai, kaip bus užtikrintas tinkamas projekto administravimas, kodėl projektui būtina pagalba ir pan. Šiose dalyse nerekomenduojama pateikti prognozinių rodiklių reikšmių bei konkrečių asmenų vardų ir pavardžių.
2. Dalis ***„5.4. Projekto įgyvendinimo rizikos ir jų valdymas“*** yra dalinai užpildyta, t. y. yra nurodytos 2 pagrindinės rizikos, būdingos didžiajai daliai projektų. Būtina pateikti informaciją (rizikos detalizavimą bei mažinimo priemones) apie šias rizikas pagal Jūsų planuojamo įgyvendinti projekto specifiką.
3. Dalyje **„*5.4. „Projekto įgyvendinimo rizikos ir jų valdymas*“** taip pat galite pateikti informaciją apie kitas rizikas, jeigu jos yra būdingos Jūsų projektui.

**6. Projekto loginis pagrindimas**

1. Dalis ***„6. Projekto loginis pagrindimas“*** yra dalinai užpildyta.
2. Rekomenduojama, kad projektas turėtų 1 tikslą, 1 uždavinį ir 1 veiklą (nurodyta dalinai užpildytoje paraiškos formoje).
3. Dalinai užpildytoje paraiškos formoje yra nurodyti du įgyvendinamos veiklos fiziniai rodikliai („Kompiuterinė ir kita įranga“ ir „Programinė įranga“), būtina nurodyti jų siekiamą reikšmę.
4. Dalinai užpildytoje paraiškos formoje nurodoma vienintelė biudžeto išlaidų kategorija – 4 išlaidų kategorija „Įranga, įrenginiai ir kitas turtas“.
5. Paraiškoje turite pateikti planuojamos veiklos aprašymą, jos poreikio pagrindimą bei pateikti informaciją apie fizinį įgyvendinimo rodiklį (nurodyti struktūrą, pagrįsti poreikį ir pan.).

**7. Projekto biudžetas**

1. Dalis ***„7. Projekto biudžetas“*** yra automatiškai dalinai užpildoma pagal 6 dalies „*Projekto loginis pagrindimas*“ duomenis.
2. Fizinis veiklos įgyvendinimo rodiklis „Kompiuterinė ir kita įranga“ turi būti detalizuojamas, nurodant konkrečią projekto įgyvendinimo metu numatomą įsigyti įrangą ( pvz. „Kompiuteriai su programine įranga“, „Serveris“, „Barkodų skaitytuvai“ ar kita projekto veikloms įgyvendinti reikalinga įranga).
3. Prie fizinių veiklos įgyvendinimo rodiklių turite nurodyti tinkamų finansuoti išlaidų sumą bei pateikti šios sumos pagrindimą (skaičiavimus, nuorodas į pridedamus dokumentus ir kt.).
4. Pildoma tik projekto biudžeto kategorija ***„Įranga, įrenginiai ir kitas turtas“****,*kitos išlaidų kategorijos neturi būti pildomos bei išlaidos neturi būti numatomos.

**8. Projekto veiklų įgyvendinimo grafikas**

1. Šioje dalyje turite pateikti informaciją apie projekto bei veiklų trukmę.
2. Projektų įgyvendinimo trukmė turi būti ne ilgesnė kaip 18 mėnesių nuo projekto sutarties pasirašymo dienos. Projektas turi būti pradėtas įgyvendinti ne vėliau kaip per 3 mėnesius nuo projekto sutarties pasirašymo dienos.

**9. Informacija apie vykdomus ir įvykdytus pirkimus iki paraiškos pateikimo**

Turite nurodyti, ar projektui įgyvendinti esate pradėję ar įvykdę pirkimų procedūras iki paraiškos pateikimo.

**10. Informacija apie projekto pajamas**

Dalinai užpildytoje paraiškos formoje ši dalis yra visiškai užpildyta pagal projektų finansavimo sąlygų aprašo reikalavimus. Šios dalies koreguoti nereikia.

**11. Projekto tinkamų finansuoti išlaidų finansavimo šaltiniai**

1. Turite nurodyti prašomų lėšų dydį ir Jūsų indėlio dydį.
2. Pagal Projektų finansavimo ir administravimo sąlygų aprašo 34 punktą, priklausomai nuo pareiškėjo statuso, numatytas skirtingas maksimalus pagalbos intensyvumas: labai maža ir maža įmonė – iki 60 proc., vidutinė įmonė – iki 50 proc. Didžiausia projektui galima skirti finansavimo lėšų suma 35 000 Eur, mažiausia – 3 000 Eur.

**12. Tinkamumo finansuoti reikalavimų neatitinkančių išlaidų detalizavimas**

1. Dalis ***„12. Tinkamumo finansuoti reikalavimų neatitinkančių išlaidų detalizavimas“*** yra dalinai užpildyta.
2. Dalinai užpildytoje paraiškos formoje yra išvardintos pagrindinės finansuoti reikalavimų neatitinkančios išlaidos. Paraiškoje turite palikti tik tas išlaidas, kurios aktualios Jūsų planuojamam įgyvendinti projektui, bei nurodyti konkrečias sumas ir jų finansavimo šaltinius.
3. PVM nėra laikoma tinkamumo finansuoti reikalavimų neatitinkančiomis projekto išlaidomis.

**13. Stebėsenos rodikliai**

1. Dalis ***„13. Stebėsenos rodikliai“*** yra dalinai užpildyta.
2. Dalinai užpildytoje paraiškos formoje yra nurodyti visi privalomi produkto bei rezultato rodikliai:

- **„Subsidijas gaunančių įmonių skaičius“**, reikšmė 1,00 (rodiklio reikšmės pagrindimas nurodytas paraiškos formoje);

- **„Įdiegus e-verslo sprendimus, optimizuoti verslo procesai“** (pagrindimui būtina pateikti užpildytą LVPA tinklapyje patalpintą lentelę "Įdiegus e-verslo sprendimus, optimizuoti verslo procesai ir išlaidų poreikio pagrindimas")

- **„Investicijas gavusios įmonės darbo našumo padidėjimas“**, nurodoma reikšmė iš Aprašo 4 priedo 2 lentelės „Projekto poveikis įmonės darbo našumo augimui“ (būtina nurodyti siekiamos darbo našumo padidėjimo reikšmės pagrindimą (veiksniai, prielaidos, apskaičiavimo principai ir kt.)).

1. Jūs taip pat galite pasirinkti papildomą (neprivalomą) produkto rodiklį **„Privačios investicijos, atitinkančios viešąją paramą įmonėms (subsidijos)“**. Kurio reikšmė - įmonės dalis tinkamose išlaidose (paraiškos formos 11 dalies 2 eilutė) ir tinkamumo finansuoti neatitinkančios išlaidos (paraiškos 12 dalis).

**14. Projekto atitiktis horizontaliesiems principams**

Dalinai užpildytoje paraiškos formoje ši dalis yra visiškai užpildyta pagal projektų finansavimo sąlygų aprašo reikalavimus. Šios dalies koreguoti nereikia.

**15. Informavimas apie projektą**

Dalinai užpildytoje paraiškos formoje ši dalis yra visiškai užpildyta pagal projektų finansavimo sąlygų aprašo reikalavimus. Šios dalies koreguoti nereikia.

**20. Paraiškos priedų sąrašas**

1. Dalis „***20. Paraiškos priedų sąrašas***“ yra dalinai užpildyta.
2. Dalinai užpildytoje paraiškos formoje yra išvardinti dokumentai, kuriuos gali reikėti pateikti pagal projektų finansavimo sąlygų aprašo reikalavimus. Jūs turite pažymėti ir pateikti visus privalomus pagal aprašą dokumentus.
3. Pagal priemonę neturi būti teikiami šie dokumentai: „*Partnerio deklaracija*“, „*Informacija apie iš Europos Sąjungos struktūrinių fondų lėšų bendrai finansuojamų projektų gaunamas pajamas*“, „*Informacija apie aplinkosauginius reikalavimus“*, „*Projekto biudžeto paskirstymas pagal pareiškėjus ir partnerius*“, *„Investicijų projektas“, „Didelės apimties projekto paraiškos priedai“.*
4. Jeigu konkretaus dokumento teikti neprivaloma, tačiau toks dokumentas numatytas kaip teikiamas dokumentas projektų finansavimo sąlygų apraše, (pavyzdžiui, neprašoma finansuoti PVM, tuomet neprivaloma teikti Klausimyno apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų), apie tai paaiškinama laisvos formos rašte, kuris turi būti pridedamas.
5. Jeigu sąraše nėra dokumento, kuris pagal Jūsų projekto specifiką turi būti teikiamas kartu su paraiška, turite įtraukti jį į pridedamų dokumentų sąrašą.